REPUBLIKA HRVATSKA
DUBROVAČKO-NERETVANSKA ŽUPANIJA

GRAD METKOVIĆ
            GRADSKO VIJEĆE

KLASA: 
URBROJ: 
Metković, ____________2026. godine

Na temelju članaka 107. i 109. Zakona o cestama ( „Narodne novine“, broj: 84/11, 22/13, 54/13, 148/13, 92/14, 110/19, 144/21, 114/22, 04/23 i 133/23) i članka 36. Statuta Grada Metkovića („Neretvanski glasnik“, broj 1/21), Gradsko vijeće Grada Metkovića na svojoj __. sjednici održanoj dana ____________2026. godine, donosi
O D L U K U
 O II. IZMJENAMA ODLUKE O NERAZVRSTANIM CESTAMA 
NA PODRUČJU GRADA METKOVIĆA 

Članak 1.
U Odluci o nerazvrstanim cestama na području Grada Metkovića („Neretvanski glasnik“, broj: 9/13, 9/19) članak 1. mijenja se i glasi:

       „ Ovom se Odlukom uređuje korištenje, upravljanje, održavanje, gradnja, rekonstrukcija, zaštita, uređenje prometa, financiranje i nadzor na nerazvrstanim cestama na području Grada Metkovića.
         Sastavni dio ove Odluke čini Popis nerazvrstanih cesta na području Grada Metkovića (u daljnjem tekstu: Popis).“ 
Članak 2.
	Ova Odluka stupa na snagu osmog dana od dana objave u „Neretvanskom glasniku“- službenom glasilu Grada Metkovića. 
																					 	     Predsjednik								                   Ivan Puljić, mag.ing.el.
OBRAZLOŽENJE

1.	PRAVNA  OSNOVA ZA DONOŠENJE ODLUKE
     Pravna osnova za donošenje ove Odluke je članak 107. i 109. Zakona o cestama ( „Narodne novine“, broj: 84/11, 22/13, 54/13, 148/13, 92/14, 110/19, 144/21, 114/22, 04/23 i 133/23) i članak 36. Statuta Grada Metkovića („Neretvanski glasnik“, broj 1/21).

2.	OSNOVNA PITANJA KOJA SE UREĐUJU ODLUKOM
     Gradsko vijeće Grada Metkovića je donijelo 2013. godine Odluku o nerazvrstanim cestama na području Grada Metkovića („Neretvanski glasnik“, broj 9/13), a 2019. godine Odluku o izmjeni Odluke o nerazvrstanim cestama na području Grada Metkovića („Neretvanski glasnik“, broj 9/19).
     Zakonom o cestama propisano je da jedinica lokalne samouprave vodi jedinstvenu bazu podataka o nerazvrstanim cestama na svom području.
     Sukladno ovoj Odluci o II. izmjenama Odluke o nerazvrstanim cestama na području Grada Metkovića, sastavni dio ove Odluke čini Popis nerazvrstanih cesta na području Grada Metkovića.
     Postojeći Popis nerazvrstanih cesta na području Grada Metkovića je temeljito analiziran, te je ovom Odlukom ažuriran i usklađen sa provedenom novom izmjerom za zone 3, 4, i 5 k.o. Metković-Grad, odnosno usklađen sa stanjem na terenu, te se ovom Odlukom Popis nerazvrstanih cesta utvrđuje kao sastavni dio Odluke o nerazvrstanim cestama na području Grada Metkovića, a koju Odluku sa Popisom donosi Gradsko vijeće. 

3.	FINANCIJSKA SREDSTVA POTREBNA ZA PROVEDBU ODLUKE 
Za provođenje ove Odluke nije potrebno osigurati sredstva u Proračunu.